Властта :: БСП ще сезира ВАС и президента за концесията на летището :: Monitor.bg
12:29 08 Ноември 2018 413 Видяно 0 Споделяния Коментари
БСП ще сезира ВАС и президента за концесията на летище София. Това заяви лидерът на социалистите Корнелия Нинова от парламентарната трибуна при дебатите по закона за концесиите, които червените предлагат.
Нинова обясни, че ще се обърнат към ВАС, за да отмени решението на кабинета за стартиране на процедурата за даване на концесия на авиопорта. Наред с това те ще искат и подкрепа от президента Румен Радев, който няколко пъти налага вето както върху закона за концесиите, така и за приватизацията.
„Ще търсим институционална подкрепа", каза Нинова.
Иначе предложението на БСП бе търговските дружества, които са включени в забранителния списък за приватизация, да не се дават на концесия. В крайна сметка тази идея бе отхвърлена от мнозинството, макар че получи подкрепата на БСП, на част от "Обединените патриоти" и на "Воля". "За" бяха 88 народни представители, от които осем от "Атака", против гласуваха 73 депутати от ГЕРБ и "Обединени патриоти", а и 40 представители от ДПС, ГЕРБ и "Обединени патриоти" се въздържаха.
По време на дебатите обаче стана ясно, че червените са внесли измененията именно заради казуса с летището в София.
„Грижата ни е за държавния интерес”, каза Нинова и напомни, че именно един от коалиционните партньори на ГЕРБ – лидерът на „Атака” Волен Сидеров е искал да има ревизия на всички концесии. От мнозинството обвиниха БСП в поредното надуване на балони и, че правят „евтина имитация”. Самият Сидеров пък скочи срещу социалистите, че взаимстват техни идеи и именно "Атака” им е поправила пътя. Сидеров обаче обясни, че те са против концесията на летището и тя не е съгласувана с него.
Иначе в началото на заседанието депутатите отново имаха проблеми с кворума, като при първия опит се регистрираха 119 народни представители. При второто преброяване обаче в залата бяха 124 депутати. Впоследствие се оказа, че са регистрали и трима от БСП, въпреки заканите, че няма да правят това до оставката на вицепремиерът Валери Симеонов. Причината за това пък се оказа, че точка първа от дневния ред е тяхното предложение за промени в закона за концесиите, с което се прави опит да се спре концесията на летище София. От ГЕРБ нападнаха социалистите, че не се регистрират за собствения си законопроект. Тома Биков обвини БСП, че става смешни, а ГЕРБ нямат никаква адекватна опозиция. Депутатът от "Обединени патриоти" Славчо Атанасов призова за разум и на спиране на игрите с кворума с думите на Цицерон: "Когато Сенатът е смирен, народът полудява".
12:19 08 Ноември 2018
Кметът на Сливо поле в болница след катастрофа
12:01 08 Ноември 2018